CONTEMPORARY CERAMICS COPENHAGEN - dansk & international keramisk samtidskunst - udstillinger - samling - originale værker til salg - unika - skulptur .. Kronprinsessegade 51 - Nyboder - København.. Ti-fre 11-18, lør 11-15 LYS OG SKYGGE - Udstilling Januar 2014
KLIK foto = STORT format + diashow ... LYS OG SKYGGE - KONSTRUKTION Tema I. - unge talenter Theis Lorentzen, Pernille Pontoppidan Pedersen, Alikka Garder Petersen DK
Udstilling d. 9 januar – 1 februar 2014 Konstruktion og andre sammenstillinger – I lys og skygge mødes orden og kaos. I årets første temaudstilling om keramisk konstruktion forholder tre unge udvalgte talenter sig fundamentalt forskelligt til idé, sanselighed, udtryk, form - funktion og æstetik. Alikka Garder Petersen arbejder med lys og skygge i geometriske rum, Theis Lorentzen skaber et dynamisk univers af objekter i farveharmoni og balance, mens Pernille Pontoppidan Pedersen udfordrer kaos og tilfældighed i ekspressive installationer. THEIS LORENTZEN skaber ”et animeret univers af objekter og væginstallationer, hvor farver og former indgår i et dynamisk samspil. Objekter og sammenstillinger danner et sjovt, enkelt og harmonisk univers, hvor leg blandes med skønhed og perfektion, og hvor det lækre, ubesværede og smukke er i fokus. Farve og stoflighed er sat sammen i et simpelt grafisk formsprog, der giver et animeret, drømmende og nærmest uvirkeligt udtryk...”
Uddannet 2009-12 på Danmarks Designskole, Bornholm (Det Kongelige Danske Kunstakademis Skoler for Arkitektur, Design og Konservering). Produkt design for Kähler Keramik i 2013.. PERNILLE PONTOPPIDAN PEDERSEN - Plinth PERNILLE PONTOPPIDAN PEDERSEN ”dyrker kontraster og opsøger spændingsfelter. Keramikken er taknemmelig i dens tradition og historie til at udbygge og viderefører kulturen til nye dimensioner. Traditionen giver meget stof at arbejde med til at bygge kontrastfyldte værker, der gror på keramikkens tradition, men bevæger det mod nye retninger. - At udfordre arbejdsmetoderne og dyrke det endelige objekt med dens fejl, eller ikke-fejl.”
Født i maj 1987. Uddannet i 2012 ved Det Kongelige Danske Kunstakademis Skoler for Arkitektur, Design og Konservering, Bornholm. UDSTILLINGER 2013: 'Software & Glorified Ingratitude', Copenhagen Ceramics DK.. ALIKKA GARDER PETERSEN - Movements & Moments ”Mit overordnede koncept er at arbejde med rum, lys og materiale. Alle steder gør disse tre elementer meget ved den kropslige oplevelse af et sted og rum. Det er i form, at vinkler, rumdannelse, farve eller lys/skygge flader, materialesammenstød på en gang definerer et rum og giver det taktilitet. Dette har jeg oversat til mit primære materiale, porcelæn.”
INSPIRATION fra rejser og arbejdsophold: Japan - foredrag og vejledning Osaka universitet lærte lakarbejde; Nepal - inspiration, materiale, ro, etik; London - arbejde i papir; Oxford – lysobjekter v. Margerite O’Rocke UK... Hver udstiller har beskrevet hver deres overordnede koncept og grundidé, samt svaret på spørgsmålene: - Hvad er anderledes end deres tidligere værker? - Det helt særlige, nye og overraskende? - Inspiration, originalitet og oprindelse? - Interessant for omverden? - Materialevalg og teknik..? - 10 vigtige begivenheder..? THEIS LORENTZEN - Animerede abstraktioner
Projektet er baseret på et byggesystem af former og farver, som kan stables og sættes sammen som byggeklodser. Det er enkle dele, som når de bliver sat sammen, bliver til en kompleks helhed. Objekterne er præget af bevægelse og flow, som stivnede, glidende bevægelser, hakket op i småstykker, et 'flow' i stop-motion. En dissekering af nuancering og graduering i form og farve, - perfekt, pænt og fejlfrit, uden spor af virkelighedens trivielle besværligheder. Skønheden i en syntetisk 'Disney ficering'.
Farverne er holdt inden for en afgrænset palet og løber i en fint gradueret skala, med ganske små spring i valør og farvetone, de er sarte og blide, harmoniske og afbalancerede. Ligesådan med formerne, der er variationer af det samme simple geometriske element, en keglestub, forskellig i størrelse, vinkling og afskæring. De nye værker er en videreudvikling af mine tidligere værker, men adskiller sig ved, at jeg bringer flere farvenuancer i spil, skaber mere dynamik i objekterne og fjerner referencer til funktion. Værkerne består af mange flere og mindre delelementer i langt flere farvenuancer. Enkeltelementerne er mere skrå og i varierede størrelser, hvilket giver mere dynamik. De nye værker hænger eller ligger ned med meget små berøringspunkter, hvilket giver et let og luftigt udtryk. De er i indfarvet uglaseret porcelæn og har ikke en bund eller bagside, og herved får de mulighed for at kunne placeres på forskellig måde. Jeg har afsøgt utallige muligheder for kombinationer og variationer, hvordan det ene objekt hele tiden ændrer sig, forskydes lidt i forhold til det foregående og får sin egen personlighed. Jeg har stræbt efter at opnå en harmoni og balance mellem de enkelte dele, men alligevel også få det til at være dynamisk og i bevægelse. - Mit projekt er bl.a. interessant i kraft af materialevalget. Stofligheden i det matte og monokrome materiale giver sammen med det fragmenterede formsprog et særligt stemningsskabende, drømmende og nærmest uvirkeligt udtryk, som kan noget helt særligt. Indfarvet porcelæn ses mest brugt til funktionelle ting, det er nyt at bruge disse kvaliteter til ikke-funktionelle udstillingsobjekter. - Værkerne er formstudier, en leg med og undersøgelse af form, farver, stemning og intuition. De skaber et univers, en forlystelsespark eller et drømmeland, og skal først og fremmest bare opleves, ses og nydes, - de fine farver og former, gradueringerne og udtoningerne.
- Min inspiration kommer helt klart fra det at lege, - en leg med skønhed og det perfekte, harmoni og balance, - leg med konstruktion og opbygning, kompleksitet og enkelhed. Jeg skaber et sjovt, uhøjtideligt og animeret univers med inspiration i det digitale og det mekaniske, i aksler og krumtapper, grafer og diagrammer, men på en forenklet, forvredet og udsyret måde. - Støbning i indfarvet porcelænsstøbemasse brændt til 1260 og efterfølgende vandslebet og epoxylimet.
Uddannet på Danmarks Designskole, Bornholm (keramik) 2009-12 (Det Kongelige Danske Kunstakademis Skoler for Arkitektur, Design og Konservering). Kerteminde kunsthøjskole (keramik) 1998-99, Nic. O. Schmidt bronzestøberi 1999, Ædelmetalstøber Francois Deletaille 2000-2007.. UDVALGTE UDSTILLINGER skoleprojekter Grønbechsgård 2010/12 og Formland 2011, Afgangsudstilling Bornholms Kunstmuseum og Kunstakademiets bibliotek 2012; Upcoming Designers (Formland) 2012.. Assistent for A.Tophøj 2012 (Elitær Folklore - Copenhagen Ceramics), Ole Jensen 2012 (Form & Fantasi ), Anne Tophøj & Steen Ipsen 2011 (Extrudox A/S - Ann Linnemann Galleri).. UNDERVISER Danmarks Designskole, Bornholm 2012-2013, Kofoedsskole og AOF 2013; - ANSAT hos Ditte Fischer 2013, Produkt design for Kähler Keramik 2013.. PERNILLE PONTOPPIDAN PEDERSEN - Plinth
ALIKKA GARDER PETERSEN - Movements & Moments Alikka Garder Petersen ser sit arbejde til udstillingen som en undersøgelse af materiale og rum. Hun viser to forskellige grupper værker: Den ene er små paneler til at hænge på væggen. Objekterne er i høj grad bløde, men spændte kurver dannet af illusionen og legen med et fleksibelt element inden i en præciseret ramme. Lige som de tidligere 'kigkasser' bliver her skabt et snapshot af en historie/proces. Der er sket noget inden denne fastfrysning, og man kan danne sig ideer om, hvad der sker næst. Ord en kollega satte på dem er: grafiske, æstetiske, rolige men dynamiske, humoristiske. Den anden gruppe er en forstørrelse af det fleksible element til dels frigjort af rammen. Stadig en leg og undersøgelse af rum og kurver i et arbejde med grænserne og respekten for materialet, porcelænet. Alle objekter er enkle i indfarvet støbemasse. For at tilføje spænding, en humoristisk kommentar til en ellers æstetisk form, er tilføjet enten en skrap gul glasur eller elementer i træ, der spiller op mod porcelænet.
- Overraskelsen er at fremkalde en illusion af at gøre et hårdt materiale blødt og fleksibelt. - Det interessante skulle gerne være at give beskueren mit valg af fastfrysning af en proces/bevægelse. Give beskueren en version af hvordan jeg oplever rum og materiale.
- Materialer er indfarvet støbemasse, glasur og træ. Jeg har lige siden skolen været dybt forelsket i støbeteknikken med alt hvad dertil hører. Gips, præcision, arbejde med meget tynde skærver, - porcelæn sammen med lys. Jeg har udviklet mine egne teknikker med gips og støbemasse, som gør min formgivning mere fri. Mit mål er altid at formgive på materialets præmisser så materialets kvaliteter fremstår. Enkelhed, ærlighed og kontraster er udtryksmidlerne. Støbemassen giver nogle begrænsninger som skaber rammerne for formgivningen som jeg elsker og kan blive ved med at udforske og presse til yderste.
Fotos af tidligere værker Født i 1971 - Uddannet i 2003 ved Danmarks Designskole, glas og keramik (1½ år - tværfaglig)